Henrik Felipe

Henrik Felipe Bakke Bårdsen (født 22. november 1996), bedre kjent som Henrik Felipe, er en norsk artist og låtskriver. Han er født i Colombia, men er oppvokst i Kabelvåg, Lofoten.

Han startet ved Vågan Kulturskole i ung alder og etter videregående begynte han på Trøndertun folkehøgskole. etter dette flyttet han til Oslo, hvor han i dag bor.

I 2020 slapp Henrik Felipe flere singler og en EP. En av singlene han slapp var Backyard, som senere ble nominert til Månedens Urørt på NRK P3 i August 2020. Denne ble også nominert til Årets Urørt mot Raw B og Lotte.

Torsdag 24. september 2020 vant Henrik Felipe prisen Årets Urørt 2020, utdelt av NRK P3. Avgjørelsen ble avgjort gjennom samarbeid med et dommerpanel, samt offentlig avstemning. Dommerne i 2020 var Dagny, Adam Ezzari og Ida Eline Tangen, musikksjef i NRK P3.

Diskografi 
EP

 BACKYARD (2020)

Singler

 SCUTI (2020)
 FOR NOW (2020)
 BACKYARD (2020)

Norske låtskrivere
Årets Urørt